La Falla Nàquera-Lauri Volpi realitza una recollida solidària de roba
2025-07-24

Des de la Delegació d’Obra Social de la Falla Nàquera-Lauri Volpi de Burjassot s’ha iniciat la IX Campanya Solidària de recollida de roba per a les persones que més ho necessiten dins del projecte “No estàs sol” i baix el lema Ara més que mai- AMQM. Campanya que col·labora amb Càritas a través de la seua Fundació Jose Mª Haro-INTRA per a botigues @rropa.

La recollida de roba, en bon estat, es realitzarà els dimecres i divendres del mes de maig en el Casal de la comissió burjassotera, situat en el carrer Lauri Volpi, 24. L’horari de recollida els dimecres és de 17.30 a 21 hores i els divendres de 19 a 23 hores. Així mateix, des de la Falla assenyalen que qualsevol dia que el Casal estiga obert és possible realitzar el lliurament de roba.

Tota la informació sobre la campanya i sobre la resta d’activitats que realitza la Falla pot consultar-se en el Facebook de l’entitat, Falla Nàquera-Lauri Volpi.